Pöytäkirja 4/2016

**ALUEHALLINNON TIETOHALLINNON JOHTORYHMÄN KOKOUS**

Aika Tiistaina **22.11.2016** klo **9.00 – 11.00**

Paikka TEM/Eteläesplanadi 4, Sali 5, videoneuvottelumahdollisuus

Jäsenet (x) Marko Puttonen, kehittämisjohtaja, / VM, pj.

(x) Sirpa Alitalo, teollisuusneuvos / TEM, varapj.

(-) Harri Eskola, digijohtaja / TEM

(-) Irja Peltonen, tietojohtaja/ VM

(x) Mika Koskinen / KEHA (vid.)

(x) Asko Harjukelo, kehittämispäällikkö / Aluehallintovirastojen hallinto- ja kehittämispalvelut

(x) Pekka Kortelainen, ylitarkastaja / Itä-Suomen AVI (maistraattien ohjaus- ja kehittämisyksikkö) (vid.)

(-) Esko Hätälä, yksikön päällikkö / Liikennevirasto

(x) Jukka Litmanen, tietohallintojohtaja, / YM

(x) Tiina Pesonen, tietojohtaja, STM (vid.)

(x) Olli Nylander, tietojohtaja/ VALVIRA

(x) Mikko Kuoppala, neuvotteleva virkamies / TEM

(x) Maria Siurua, tietoyksikön päällikkö / Aluehallintovirastojen hallinto- ja kehittämispalvelut (vid.)

(x) Keijo Yli-Hukkala, yksikönjohtaja, Mavi

(x) Nina Lehtimäki, suunnittelija/ TEM, siht.

Kimmo Kuusela, TEM, Kai Pirttijärvi, KEHA (vid.), Seppo Suorsa, Pohjois-Suomen AVI (asiakohta 5) (vid.)

1. **Kokouksen avaus ja asialistan hyväksyminen**

Pj. avasi kokouksen**.**

1. **Edellisen kokouksen pöytäkirjan hyväksyminen**

Hyväksyttiin edellisen kokouksen (13.9.2016) pöytäkirja.

|  |  |
| --- | --- |
| Asia | **KEHA-keskuksen tulossopimus v. 2017 - VM:n hallinnonalan palvelut, AVIt ja maistraatit**  Päätösesityksenä: puolletaan sopimuksen allekirjoittamista. |
| Esittelijä(t) | Kai Pirttijärvi |
| Pöytäkirjamerkinnät | Tulossopimusluonnos on kiertänyt KEHA:ssa, AVI-virastoissa ja maistraateilla. Muodoltaan se pitkälti samanlainen kuin viime vuonna. Siinä kuvataan kehit-tämiseen liittyvät ja jatkuvat palvelut. Vuoden 2017 osalta toimintaympäristö on muuttumassa maakuntauudistuksen valmistelun myötä. Palvelujen osalta on hyvin tunnistettu roolit ja vastuut ja keskeiset asiat on esillä kehittämisen osalta.  AVI:en puolelta tuotiin esille, että sähköisen allekirjoituksen ja lomakkeiden uudistamista haluttiin korostaa. Alkoholivalvonnan sähköinen tarkastuskertomus toteutuu, siitä voi ottaa ehdollisuuden pois, samoin mobiilitarkastuspilotin laajeneminen. Maakuntauudistus on iso riski, projekteja on meneillään niin paljon.  Palveluja on tarkennettu edellisestä vuodesta, tärkeää on mm. Merlin-järjestelmä ja verkkomaistraatti, sitä on haluttu priorisoida. Uusia hankkeita ei ole sinänsä paljon.  PMO-ryhmän osalta toivotaan projektisalkkuun lisäystä, että kehittämispyrkimysten esitietolomakkeita hyödynnettäisiin. Tuotiin esille asiakastyytyväisyyden mittaa-misen tarpeen näkyminen sopimuksessa. Kokonaisarkkitehtuurin yhteen-sovittaminen ja sellaisten ratkaisujen tekeminen, mitä voidaan integroida on haaste.  KEHA:n puolelta tarkistetaan vielä asiakastyytyväisyyskyselyjen kohderyhmät. Asia on syytä mainita sopimuksessa.  YM:n puolelta tuotiin esille ketterän menetelmän käyttö sopimuksissa alihank-kijoiden kanssa, siitä kaivattaisiin mainintaa. Ostopalveluissa noudatetaan Hanselin puitejärjestelmää.  Todettiin, että tulossopimusta voidaan puoltaa muutamien kommenttien lisäyksillä. KEHA toimittaa siitä seuraavan version osapuolille kommentoitavaksi ja sopimus pyritään saamaan allekirjoitetuksi vuoden loppuun mennessä. |

4.

|  |  |
| --- | --- |
| Asia | **Kehittämispyrkimysten Alue PMO -käsittelyn 11/2016 yhteenveto** |
| Esittelijä(t) | Kimmo Kuusela |
| Pöytäkirjamerkinnät | Ryhmässä on keskusteltu toimintamallin toimivuudesta ja KEHA:n arvion mukaan projektisalkku on nyt paremmassa järjestyksessä kuin ennen toimintamallia. Kesän jälkeen on jätetty yksi käsittelyvaihe pois, syksyn osalta yksi käsittelyvaihe on koettu riittäväksi. Kehittämispyrkimyksistä ei laadita aina esitieto-lomakkeita sovitun mukaisesti ja tämä on ongelmallista, koska lomakkeet olisivat keino hallita hank-keiden tarpeita ja viestiä kyvykkyysedellytyksistä alihankkijoille, lisäksi ne luovat AluePMO:lle käsityksen kehittämispyrkimysten sisällöstä. Kehittämispyrkimysten määrässä on nyt piikki meneillään ylöspäin.  Huolta kannetaan myös KEHA/TIVI:n resurssien riittävyydestä, meneillään on isoja hankkeita kuten URA/VAPA-toimeksiannot, TE-Digi-kokonaisuus, maakunta-uudistus ja uusi valtion x-virasto.  Käytiin läpi eri kehittämispyrkimysten kypsyystasot sekä mitkä hankkeet ovat käynnistettävissä ja mitkä valmistelussa sekä idea-asteella olevat hankkeet. Käynnistettävissä olevia hankkeita on neljä mm. alkoholivalvonnan sähköinen tarkastuskertomus, KEHA:n yleisavustusjärjestelmä, Y-vastuualueen rahoitus-tukijärjestelmän käyttöönotto ja tietojohtaminen, digitalisoinnin jatkohanke. Yhteenvedossa oli myös listaus jo toteutuksessa olevista projekteista.  KEHA:ssa on 5 kpl valmistelussa olevia hankkeita mm. Patu ja Gorilla 2. Projektisalkussa on tapahtunut edistystä. Pitkään käynnistysvaiheessa olleita hankkeita on myös siirtynyt toteutukseen. Ohjaamo –verkkoratkaisu vaatii keskustelua. YSA-hankkeella on tullut muutoksia aikatauluun ja kustannuksiin. Atomi-hanke etenee suunnitellusti.  Todettiin, että toimintamalli on hyvä kehittämispyrkimysten yhteiselle käsittelylle ja, että se selventää hankkeiden kokonaiskuvaa. Päätettiin ottaa Atomi-hanke, erityisesti Luova-viraston digitalisaation näkökulmasta, johtoryhmän listalle ensi vuonna.  Esitettiin vielä ehdotus ensi vuoden käsittelyajoista, PMO:n käsittely ajoittuisi vk 10 ja 21-22. |

5.

|  |  |
| --- | --- |
| Asia | **Pation ja Qlik View:n esittely**  - esitellään tiedolla johtamisen työvälineitä, keskusteltavaksi ja jatkotoimenpiteitä varten |
| Esittelijä(t) | Seppo Suorsa, AVI ja Mika Koskinen, KEHA |
| Pöytäkirjamerkinnät | Seppo Suorsa AVI:sta esitteli Patiota. Patio on analysoidun ja hyvin visuali-soidun tiedon paikka. Patioon kootaan tietoa asukkaiden perusoikeuksien ja oikeusturvan toteutumisesta, peruspalvelujen saatavuudesta, väestön hyvin-voinnin tilasta sekä asuin-, työ- ja elinympäristön terveellisyydestä ja turval-lisuudesta. (patio.fi)  Järjestelmää on kehitetty monipuolisempaan suuntaan, siinä on muutamia toiminnallisuuksia ja sillä on myös extranetpuoli. Tuotantopuolella voidaan koota aineistoa, valmistella sähköistä pohjaa, karttakuvia, graafeja, taulukoita jne. ja lopulliset raportit voidaan julkaista julkisella puolella. Patio.fi sisältää mm. kaikkien AVI:en peruspalvelujen arvioinnin.  Patiolla voidaan tuottaa ja julkaista materiaalia. Sillä on erilaisia analyysi-toiminnallisuuksia ja suodatustoiminto (suodatus arvoilla ja alueilla). Se sisältää ohjaus- ja johtamisasiakirjat (tulojen ja menojen toteuma, toiminnan seuranta, htv-toteuma, johdon työpöytänäkymä, tilinpäätös ja toimintakertomus) sekä työtiloja. Patio on ennen kaikkea raportointityökalu. Pääasiallinen palaute työkalusta on ollut positiivista, se on koettu helpoksi käyttää.  **Mika Koskinen: Qlik View**  Yhdeksi keskeiseksi kehittämisen kohteeksi on työ- ja elinkeinopalvelujen uudistamisessa tunnistettu TE-palvelujen toiminnan analysoinnin- ja rapor-toinnin kehittäminen. Ensimmäisessä vaiheessa raportointi- ja analysoin-tiratkaisua tullaan hyödyntämään työelämäpalveluiden raportoinnissa.  Projekti oli tekninen projekti, joka tuottaa kaikki tarvittavat yhteydet ja palvelimet sekä sovitut raportit. Projekti oli mahdoton toteuttaa esitetyssä alkuperäisessä aikataulussa. Eri tietojen saaminen tietolähteistä tuotti hyvin paljon haasteita ja tietoturvatason määritys puuttui. Projektin lopputulokset ovat kuitenkin erin-omaiset, huomioiden em. asiat projektin tavoitteet saavutettiin onnistuneesti. Näkökulmia QlikView:n hyödyntämiseen ovat seuraavia:   * Johdon työkaluna toiminnan suunnittelussa, päätöksenteossa ja ennakoinnissa * Esimiehen työkaluna yksikön ja työyhteisön motivoinnissa ja suorituksen johtamisessa * Yksilön työkaluna oman työn suunnittelussa ja kehittämisessä.   QlikView ja tiedolla johtamisen pilotilla oli suora yhteys asiakastietoihin suju-voittaen asiakaspalveluja ja kehittäen uudenlaisia asiakaspalveluprosesseja. Se toimi asiantuntijan apuvälineenä ja johdon näkymänä.  Yhteenvetona QlikViewsta tuotiin esille, että kun perusrakenne oli tehty, uusien raporttien tuonti on nopeaa, jakelu helppoa intran kautta ja työväline on helppo-käyttöinen. Visio olisi pitänyt miettiä etukäteen hyvin tarkasti ja kokeilla ensin johonkin pieneen kokonaisuuteen. QlikView on helppokäyttöinen, mutta isom-malle porukalle lisensiointi on hintava. On myös mietittävä organisaation oman osaamisen kehittämistä niin, että itse osattaisiin tuottaa uusia koosteita ja raportteja.  Mavilla on myös käytössä QlikView, jota käytetään esim. tukitietojen raportoinnissa. Todettiin, että tiedollajohtamisen työkalut eivät ole varsinaisesti toimialariippuvia palveluita, ja voisi olla hyödyllistä, jos esim. Valtori tuottaisi perusratkaisun valtion organisaatioille. Tiedolla johtamisen problematiikkaa pohditaan mm. uuden xx-viraston ICT-ryhmässä. |

6.

|  |  |
| --- | --- |
| Asia | **Luvat ja valvonta –hanke - hyötyarvioinnit**  Merkitään tiedoksi. |
| Esittelijä(t) | Sirpa Alitalo |
| Pöytäkirjamer-kinnät | Sirpa A. kertoi lupien ja valvonnan hankkeen hyötyarvioinneista. Luvat ja valvonta-hankkeen - joka kuuluu yhteen hallituksen kärkihankkeista - tavoitteena on hallinnontasot ja viranomaisrajat ylittävät asiakaslähtöiset palvelukokonaisuudet; asiakaslähtöinen yhden luukun digitalisoitu palvelu-kokonaisuus, missä palvelukerros toimii reaaliaikaisen tietojen vaihdon mahdollistajana.  Hyötyarvioinnissa tarkasteltiin tapahtumajärjestämiseen ja ison teollisuuslaitoksen muutoshankkeeseen liittyvien viranomaisten nykyisiä ja tavoitetilan lupaprosesseja. Määrällinen hyötyarviointi saatiin neljän viranomaisen osalta; Helsingin ja Tampereen kaupungit, Poliisi ja Tukes. Määrällinen tehostumispotentiaali vaihteli viranomaisittain 15 – 37 % välillä lupa- ja valvontatoiminnan nykyisestä työpanoksesta. Viranomaiset vaikuttivat varovaisilta tekemään hyötyarvioita, koska toimintamallin muutos on merkittävä ja sen vaikutusta on vaikea arvioida kovin tarkkaan. Hyötyarvoinnissa korostuu mm. sisäänrakennettu selkeä prosessimalli. ELY:jen ja Avien kohdalla asiointiprosessien hyötyarvioinnin tarkasteluun ei saatu riittävästi materiaalia.  Hyötyarvioinnin yhteydessä arvioitiin keskeisimmät tietojärjestelmän tarjoamat hyödyt. Yhteinen viranomaisten ja asiakkaiden ja kolmansien osapuolten sähköinen työtila on keskeinen tarve toiminnallisuuksissa, samoin asiakas-tiedon välittäminen. Todettiin, että hanke on syytä nostaa aluehallinnon tietohallinnon johtoryhmän asialistalle uudestaan ensi keväänä. |

**7.**

|  |  |
| --- | --- |
| Asia | **Arkkitehtuurityöryhmän tilannekatsaus**  Merkitään tiedoksi. |
| Esittelijä(t) | Asko Harjukelo |
| Pöytäkirjamerkinnät | Arkkitehtuuriryhmä on kokoontunut syksyllä 2 kertaa ja käsitellyt mm. USPA:n tilannetta, auditointi on saatu liikkeelle. Kun uuden valtion x-viraston toiminta alkaa kirkastua, on tarve lähteä pohtimaan arkkitehtuurikysymyksiä, asiointikäsittelyä ja teknisiä ratkaisuja. Tavoitteena on mm. sähköinen allekirjoitus ja sähköistä arkistointia kehitetään. Ympäristöluvat on nostettu geneerisiksi prosesseiksi.  On pohdittava, miten kokonaisuus rakennetaan kustannusnäkökulmasta. Tuleva organisaatiomuutos on luonut jännitteitä ja kun selkeää ratkaisua ei vielä ole, työtä on vaikeaa suunnata.  Arkkitehtuuriryhmä on toiminut hyvin ja yhteistyökykyisesti, yhteinen haaste on tunnistettu. TE-toimistojen näkemyksiä on kuunneltu, miten saadaan digitaalista visiota kehitettyä.  Todettiin, että ensi vuonna tarkastellaan arkkitehtuurikysymyksiä johtoryhmän agendalla ja seurataan sen etenemistä. Arkkitehtuurin kokonaiskuva on hyvä olla olemassa hallittavuuden vuoksi. |

8.

|  |  |
| --- | --- |
| Asia | **Muut asiat**  Ajankohtaista maakuntauudistuksesta / Marko Puttonen   * viime viikolla tehtiin ratkaisuja uuden valtion xx-viraston tehtävistä mm. sote-valvonta siirtyy uudelle virastolle, eli AVI:en ja Valviran sotevalvonta, mutta ehdollisena: uudesta xx-virastosta edellytetään tulevan riittävän monialainen virasto; sen ohjauksen ja päätöksenteon on oltava hyvä. Valvira tulee valmisteluun mukaan enemmän. * Tukes –ratkaisun osalta esitetään, että Tukesin ja uuden xx-viraston yhteistyötä tiivistetään eli ei tule näiden kahden virastojen yhdistämistä. Talousvelkaneuvonta siirtyy maakuntahallinnolle AVI:sta pois. * uuden xx-viraston ICT-ryhmällä on ollut työpaja, tietoyksikön toiminta-ajatusta ja riskejä on tarkasteltu, asianhallintakysymykseen asetetaan ryhmä. * Maakuntauudistuksen erityisesti sotea koskeva lakipaketti I:n lausuntokierros on päättynyt, tarkoitus on saada lausunnot katsottua joulukuussa, jonka jälkeen HE annettaisiin Eduskunnalle. Valinnan vapautta koskeva Lausuntopaketti II on lähdössä lausuntokierrokselle vuodenvaihteessa ja sen jälkeen Eduskuntaan maaliskuussa. * Maakuntauudistuksen III lakipaketti on tarkoitus saada EK:aan toukokuussa. Touko-kesä-kuussa kansanedustajilla olisi siis koko sote- ja maakuntauudistuksen lakipaketti käytössä. * alueellisen tieverkon omistusasiat ovat olleet auki, mutta nyt näyttäisi, että ne säilyvät valtion omistuksessa, rahoitus LVM:n momentilta suoraan maakuntahallinnolle. * maakuntadigiryhmässä on käsitelty mm. lainsäädäntövaikutuksia, maakuntadigiryhmän alaisessa PP-ryhmässä on käynnistelty toiminta-arkkitehtuurityöskentelyä, sekä maakunnan palvelukokonaisuuden yhteistä määrittelyä ja asiakasryhmiä.   USPA:n muutokset / Mika Koskinen   * testauksessa -> 30.11.2016, käyttöönotto 5.12.2016, uusi tekninen alusta on uusittu ja uudet fyysiset palvelimet otetaan vain USPA-käyttöön, on optimoitu kantaa ja logiikkaa, käyttöön versio 2.1. * käyttöön tulee monia uusia toiminnallisuuksia.     Kevään kokoukset (helmi/maaliskuun vaihde ja kesäkuun alku)   * Johtoryhmän kevään kokoukset ajoittunet vk 11-13 ja vk 23-24. Nina L. laittaa kokouksista muutamat vaihtoehdot kyselyyn. |
| Pöytäkirja-  merkinnät | Kokouksen lopuksi pj. totesi, että Olli Nylander Valvirasta on jäämässä eläkkeelle. Kiitettiin Ollia johtoryhmässä työskentelystä. Valvira ilmoittaa uuden varajäsenen myöhemmin. |

**9. Kokouksen päättäminen**

Puheenjohtaja päätti kokouksen kello 11.11.